CELEX: 31989R2165
Language: el
Date: 1989-07-18 00:00:00
Title: Κανονισμός (ΕΟΚ) αριθ. 2165/89 του Συμβουλίου της 18ης Ιουλίου 1989 για την παράταση του προσωρινού δασμού αντιντάμπινγκ στις εισαγωγές μεταλλικού ασβεστίου, καταγωγής Λαϊκής Δημοκρατίας της Κίνας και Σοβιετικής Ένωσης

Avis juridique important

|

31989R2165

Κανονισμός (ΕΟΚ) αριθ. 2165/89 του Συμβουλίου της 18ης Ιουλίου 1989 για την παράταση του προσωρινού δασμού αντιντάμπινγκ στις εισαγωγές μεταλλικού ασβεστίου, καταγωγής Λαϊκής Δημοκρατίας της Κίνας και Σοβιετικής Ένωσης  

Επίσημη Εφημερίδα αριθ. L 208 της 20/07/1989 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2165/89 ΤΟΥ ΣΥΜΒΟΥΛΙΟΥ  της 18ης Ιουλίου 1989  για την παράταση του προσωρινού δασμού αντιντάμπινγκ στις εισαγωγές μεταλλικού ασβεστίου, καταγωγής Λαϊκής Δημοκρατίας της Κίνας και Σοβιετικής Ένωσης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 707/89 (2), η Επιτροπή επέβαλε προσωρινό δασμό αντιντάμπινγκ στις εισαγωγές μεταλλικού ασβεστίου, καταγωγής Λαϊκής Δημοκρατίας της Κίνας και Σοβιετικής Ένωσης,  ότι η εξέταση των γεγονότων δεν έχει ακόμα τελειώσει και η Επιτροπή ενημέρωσε τους ενδιαφερόμενους κινέζους και σοβιετικούς εξαγωγείς για την πρόθεσή της να προτείνει παράταση της ισχύος του προσωρινού δασμού για μια ακόμη περίοδο που δεν θα υπερβαίνει τους δύο μήνες· ότι οι εξαγωγείς δεν προέβαλαν αντιρρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ που επιβάλλεται με τον κανονισμό (ΕΟΚ) αριθ. 707/89, στις εισαγωγές του μεταλλικού ασβεστίου, καταγωγής Λαϊκής Δημοκρατίας της Κίνας και Σοβιετικής Ένωσης, παρατείνεται για μια περίοδο που δεν υπερβαίνει τους δύο μήνες.  Με την επιφύλαξη του άρθρου 11 του κανονισμού (ΕΟΚ) αριθ. 2423/88 και κάθε άλλης απόφασης του Συμβουλίου, ο δασμός αυτός θα εφαρμόζεται έως ότου αρχίσει να ισχύει πράξη του Συμβουλίου με την οποία θα θεσπίζονται οριστικά μέτρα.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Ιουλίου 1989.  Για το Συμβούλιο  Ο Πρόεδρος  R. DUMAS  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 78 της 21. 3. 1989, σ. 10.